Mespilus germanica

Descrission 
Pianta nen tant auta, a riva al pi a 5 méter, ma sovens motobin ëd men. Ël portament a l'é pòch regolar con na tendensa per le rame, ant le piante veje, a siresse an giù. Ant le piante servaje le rame giovo a peulo avej le spin-e. La scòrsa dle rame da maròn sombr a ven ciaira e peui grisa, com ël bion. Le feuje, gròsse, a l'han ël bòrd antregh e a son dentà mach a la ponta, a son ëd forma oval con un picol motobin curt. An prinsipe a son peilose a a l'otonn a ven-o color dl'aram. Le fior, a maggas deurbo an punta a le rame ch'a fruto; a son gròsse e isolà, ëd color bianch con 5 pétaj e a pòrt mas-cc e fumela. Ël frut fauss, riond, con un përtus a la ponta, sircondà dai rest dël bicer, a l'ha un picol curt e na pleuja resistenta che për color e consistensa a arcorda 'l coram.

 Ambient 
Sta pianta, a dispet dël nòm, a riva da l'Asia Minor. Bastansa comun-a, a chërs ant ij bòsch fin a 1.000 méter dzor ij teren pòver.

 Proprietà 
Diurética.

 Cusin-a 
Ij frut as cheujo, peuj as lasso movré prima 'd mangeje.

 Arferiment bibliogràfich për chi a veul fé dj'arserche pì ancreuse 
 Mespilus germanica L.

Categorìa:Fruta sërvaja
Categorìa:Mespilus